‘ডান্স বাংলা ডান্স’ খ্যাত নাবালিকা নৃত্যশিল্পী আত্মহত্যার ঘটনায় আটক ২ অভিযুক্ত

ওয়েব ডেস্ক: ‘ডান্স বাংলা ডান্স’ খ্যাত আত্মহণনকারী নাবালিকার পরিবারের অভিযোগের ভিত্তিতে দুজনকে আটক করা হয়েছে বলে জানা গেছে। ১৭ বছরের এই কিশোরী দেহ ময়নাতদন্তের জন্য ইতিমধ্যেই পাঠানো হয়েছে। গত মঙ্গলবার রাতে ঘর থেকে ১৭ বছরের অদ্রিকা দাসের দেহ উদ্ধার হয়েছিল। পরিবারের অভিযোগ ছিল মেয়েকে আত্মহত্যায় প্ররোচনা দিয়েছিল তার বন্ধুরা। সেই অভিযোগের ভিত্তিতেই ২ যুবককে আটক করে জিজ্ঞাসাবাদ করছে পুলিশ।

পরিবার সূত্রে জানা গিয়েছে, মঙ্গলবার বনগাঁ সাতভাই কালীতলায় পুজো দিয়ে বিকেলে বান্ধবীদের সঙ্গে ঘুরতে বেরিয়েছিল অদ্রিকা । রাতে মায়ের সঙ্গে অন্য একটি কালীপুজোয় যাওয়ার কথা ছিল তার। সন্ধ্যা নাগাদ মাকে বলেছিল আগে চলে যেতে সে দশ মিনিট পরে যাবে । মেয়ের কথামতো পুজো বাড়িতে চলে যান মৃদুলা দাস ।
মৃতার পরিবারের তরফে এদিন জানানো হয় বুল্টন, বিট্টু এবং সুমন্ত নামক তিন যুবক সহ আরও কিছু যুবক মিলে তাঁদের মেয়ের উপর মানসিক চাপ তৈরি করছিলেন। বয়সে মৃতার থেকে তাঁরা অনেকটা বড় হলেও তাঁদের সঙ্গে ওকে মিশতে জোর করা হতো, তাঁদের সঙ্গে বিভিন্ন জায়গায় যাওয়ার জন্য চাপ দিতেন বলেও অভিযোগ উঠছে। তাঁদের কথা মতো কাজ না করলেই ভয় দেখাতেন তাঁরা। ফোন করে হুমকি দিতেন। সেই অভিযোগের ভিত্তিতেই দুজনকে গ্রেফতার করা হয়েছে। আর একজনের খোঁজ চলছে।

আরও পড়ুন: ছুরিকাহত সইফ আলি খান, চলছে চিকিৎসা
পড়াশোনার পাশাপাশি নাচ ছিল ধ্যানজ্ঞান । ২০১৬ সালে বাংলা টেলিভিশনের একটি জনপ্রিয় নাচের প্রতিযোগিতায় অংশগ্রহণ করে সুনামও অর্জন করেছিল সে ৷ এমন প্রতিভাসম্পন্ন একাদশ শ্রেণির ছাত্রী তথা উদীয়মান নৃত্যশিল্পীর মৃত্যু ঘিরে চাঞ্চল্য উত্তর ২৪ পরগনার চাঁদপাড়ায় ।

জানা গিয়েছে যখন ঘটনাটি ঘটে তখন মেয়েটির বাবা তাঁর মুদিখানায় ছিলেন। অন্যদিকে তাঁর মা একটি নিমন্ত্রণ বাড়িতে গেছিলেন। মৃতার বাবা জানান এদিজ রাত সাড়ে ৯ টা নাগাদ তাঁর কাছে এক যুবকের ফোন আসে। সেই যুবক জানায় যে তাঁর মেয়ে নাকি আত্মহত্যার চেষ্টা করছে। সেই খবর পেয়েই তিনি বাড়ি ছুটে যান। গিয়ে দেখেন তাঁর মেয়ের ঝুলন্ত দেহ।

দেখুন অন্য খবর